b'\n_START_ARTICLE_\nDabartin\xc4\x97 grynoji vert\xc4\x97\n_START_PARAGRAPH_\nDabartin\xc4\x97 grynoji vert\xc4\x97 (ang. NPV, net present value) \xe2\x80\x93 pagrindinis ir svarbiausias investicij\xc5\xb3 vertinimo instrumentas. Specialioje literat\xc5\xabroje ir skai\xc4\x8diavimuose dabartin\xc4\x97 grynoji vert\xc4\x97 \xc5\xbeymima santrumpa NPV. Tai yra skirtumas tarp investicijos dabartin\xc4\x97s vert\xc4\x97s rinkoje ir jos ka\xc5\xa1t\xc5\xb3.\n_START_SECTION_\nNPV apskai\xc4\x8diavimas ir NPV taisykl\xc4\x97\n_START_PARAGRAPH_\nSkai\xc4\x8diavimuose investicijos ka\xc5\xa1tai \xc5\xbeymimi su minuso \xc5\xbeenklu. NPV parodo, kokia vert\xc4\x97 yra sukurta (arba gali b\xc5\xabti prarasta) investavus. NPV apskai\xc4\x8diuojama diskontuojant visus pinig\xc5\xb3 srautus atitinkamais periodais atgal ir i\xc5\xa1 j\xc5\xb3 at\xc4\x97mus investicij\xc4\x85. Pagal NPV taisykl\xc4\x99 investicija yra priimtina, kai NPV teigiama. Nepriimtina, kai neigiama.\n_START_SECTION_\nPavyzdys\n_START_PARAGRAPH_\nInvestuojame 30000 lit\xc5\xb3, o visus kitus septynerius metus gauname 6000 lit\xc5\xb3 grynojo pelno. Ar verta investuoti \xc4\xaf \xc5\xa1\xc4\xaf projekt\xc4\x85, kai pal\xc5\xabkan\xc5\xb3 norma (diskonto norma - r) lygi 15\xc2\xa0%?_NEWLINE_NPV=\\frac{6000}{(1+0,15)^1}+\\frac{6000}{(1+0,15)^2}+\\frac{6000}{(1+0,15)^3}+\\frac{6000}{(1+0,15)^4}_NEWLINE_+\\frac{6000}{(1+0,15)^5}+\\frac{6000}{(1+0,15)^6}+\\frac{6000}{(1+0,15)^7}_NEWLINE_-30000=-5200 (lit\xc5\xb3)_NEWLINE_Vadinasi, jei remsim\xc4\x97s NPV taisykle, investicij\xc4\x85 atmesime, nes gavome minusin\xc4\x99 vert\xc4\x99. Tai rei\xc5\xa1kia nuostolius.\n_START_SECTION_\nI\xc5\xa1imtys\n_START_PARAGRAPH_\nMinusin\xc4\x97 NPV nerei\xc5\xa1kia, kad investicija nieko neu\xc5\xbedirba. Ji yra tiesiog prastesn\xc4\x97 u\xc5\xbe alternatyvas. Neigiamas NPV (-NPV) parodo, kad neverta priimti tokio sprendimo d\xc4\x97l alternatyvaus geresnio, o ne kad tai apskritai prastas sprendimas.'